Diari Oficial de la Generalitat Valenciana


Sumari del DOGV 3918, del 16-01-2001 (2001/120)

Informació pública de la proposta de programa d'actuació integrada de les unitats d'execució A-10 completa, A-15 resta sense desenvolupar i A-13 en part de sòl urbà residencial del vigent Pla General d'Ordenació Urbana de Burriana.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3918

Data del DOGV
:   16-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/120


Organisme emissor
:   Ajuntament de Borriana

Tipus de document
:   Anunci

Informació pública de la proposta de programa d'actuació integrada de les unitats d'execució A-10 completa, A-15 resta sense desenvolupar i A-13 en part de sòl urbà residencial del vigent Pla General d'Ordenació Urbana de Burriana. [2001/Q120]
  
L'Alcaldia Presidència, mitjançant el Decret de data 22 de novembre de 2000, ha resolt:
  
Primer
  
Sotmetre a informació pública la proposta de programa d'actuació integrada per al desenvolupament de les unitats d'execució A-10 completa, A-15 resta sense desenvolupar i A-13 en part de sòl urbà residencial del vigent Pla General d'Ordenació Urbana de Burriana, comprensiva d'un pla de reforma interior de millora, d'un projecte d'urbanització i de l'acreditació de la sol·licitud de cèdula d'urbanització.
  
L'àmbit de l'actuació es troba delimitat pel camí Fondo al nord; per la línia que delimita amb l'actuació, ja desenvolupada, de part de la unitat d'execució A-15 al sud; per la línia que es delimita i que conformarà la nova unitat d'execució A-13 a l'est; i per l'actual camí rural número 12, que comunica el camí Fondo amb l'avinguda de Jaime Chicharro per l'oest.
  
La citada proposta de programa l'ha presentada, amb sol·licitud d'aplicació del règim d'adjudicació preferent, el senyor Vicente Aguilar Marco, en nom i representació de la mercantil Iniciativas Benymar, SL, i avalada per l'Agrupació d'Interés Urbanístic denominada Camino Hondo. Així mateix, queden exposats al públic els estatuts i acords socials de la citada agrupació d'interés urbanístic.
  
La informació pública es farà efectiva mitjançant l'anunci en edictes publicats en un diari d'informació general, editat a la Comunitat Valenciana, i en el Diari Oficial de la Generalitat Valenciana, on s'advertisca de la possibilitat de formular-hi al·legacions i/o alternatives tècniques durant el termini de 20 dies hàbils, comptadors des de la publicació de l'anunci en el Diari Oficial de la Generalitat Valenciana, tot això de conformitat amb el que disposen els articles 45 i 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Durant tot el procediment podrà ser objecte de pública consulta a l'ajuntament, les al·legacions i alternatives tècniques que es presenten davant de aquest.
  
Les proposicions juridicoeconòmiques cal presentar-les durant els cinc dies següents al venciment de l'anterior termini, i l'acte d'obertura de pliques tindrà lloc en el següent dia hàbil al de conclusió del termini per a presentar-ne.
  
Segon
  
Trametre un avís amb el contingut d'aquest acord al domicili fiscal d'aquells que consten al Cadastre com a titulars de drets afectats per l'actuació proposada.